|  |  |
| --- | --- |
| Verohallinto | **Lausunto** |
| PL 325 |  |
| 00052 VERO |  |
|  |  |
| Opetus- ja kulttuuriministeriö | 30.11.2015 |
| PL 29 |  |
| 00023 Valtioneuvosto | Viite / Diaarinumero |
|  | 53/040/2014 |
|  | A65/00 00 01/2015 |
|  |  |

Opetus- ja kulttuuriministeriö on pyytänyt Verohallinnon lausuntoa työryhmän ehdotuksesta nuorisolain uudistamiseksi (Opetus- ja kulttuuriministeriön työryhmämuistioita ja selvityksä 2015:16).

Työryhmä ehdottaa, että nuorisolain tarkoitusta koskeva sääntely ajantasaistettaisiin sekä tarkistettaisiin nuoren ikämääritelmää. Lakiin lisättäisiin mm. säännökset lain soveltamisesta, rekisteri etsivää nuorisotyötä varten, valtionavustuksen myöntämistä nuorisoalan osaamiskeskuksien ja nuorten työpajojen toimintaan sekä mahdollisuudesta tehdä huumausainetestauksia nuorten työpajoilla.

**Lausunto** Verohallinto kannattaa työryhmän ehdotuksia.

Ehdotuksilla ei ole suoria vaikutuksia Verohallinnon toimintaan.

Ehdotetussa nuorisolaissa säänneltäisiin valtionavustusten käyttöön perustuvaa toimintaa ja sitä, miten nuorisotyöhön liittyviä valionavustuksia annetaan järjestöille ja kunnille. Laissa on rajattu valtionavustuksen käyttäminen liike ja elinkeinotoimintaan. Laki mahdollistaisi kunnan järjestäminen palvelujen toteuttamisen siten, että ne hankintaan järjestöiltä tai muilta yksityisiltä. Näissä tilanteissa tulee huomioida, että palveluntarjoajan verokohtelu määräytyy kuhunkin palveluntarjoajaan sovellettavien verosäännösten mukaisesti.

Ehdotetun lain tavoitteena on mm. edistää nuoren kykyä ja edellytyksiä toimia yhteiskunnassa. Verohallinto ehdottaa, ottaen huomioon ehdotetun lain tavoitteet ja harmaan talouden tehostettu torjuntaohjelma, että jatkotyössä arvioitaisiin tulisiko nuorisolain nojalla myönnettävän valtionavustuksen edellytyksenä olla selvitys siitä, että avustuksen saaja tai sen toiminnassa mukana oleva on huolehtinut laissa säädetyistä vero- ja muista viranomaisvelvoitteista. Velvoitteiden hoidossa esiintyvät mahdolliset puutteet ja näiden puutteiden hoitaminen tulisi ottaa huomioon valtionavustuksia myönnettäessä.

Lakisääteisten velvoitteiden hoitamisen selvittäminen edistää harmaan talouden torjuntaa ja parantaa oikein toimivien yritysten ja yhdistysten toimintamahdollisuuksia. Lisäksi nuorisotyötä tekevät järjestöt ja muut toimijat ovat nuorille esimerkkejä, joten lain mukaisesti toimiminen on edellytys uskottavalle nuorisotyölle.

Verohallinnon Harmaan talouden selvitysyksikkö on tehnyt selvityksen lakisääteisten velvoitteiden hoitamisen selvittämisessä yritystukia myönnettäessä. Selvityksessä on tuotu esille keskeisiä seikkoja siitä, mitä velvoitteiden hoitamisen selvittämistä koskevassa sääntelyssä tulisi huomioida (YRITYSTUKILAKIEN LAINSÄÄDÄNTÖMUUTOS-TARPEET, SELVITYS 14/2014). Tämä selvitys on lausunnon liitteenä.

Pääjohtaja Pekka Ruuhonen

Ylitarkastaja Taito von Konow